बहुत से लोग मंदिर में वार्तालाप करते हैं, मोबाइल (mobile) अटेंड करते हैं और मोजे (socks) पहनकर ही चले जाते हैं। वे हाथ जोड़कर खड़े रहते हैं लेकिन ध्यान कहीं ओर होता है। आरती को अधूरी ही छोड़कर चले जाते हैं। इसके अलावा भी ऐसी कई बातें हैं, जो मंदिर नियमों के विरुद्ध है। इस तरह के कृत्यों से न देवता प्रसन्न होते हैं और न आपकी मांगें पूरी होती है। भले ही आप निष्पाप हो या पवित्र कर्म करने वाले हो, लेकिन आप मंदिर-अपराधी अवश्य माने जाएंगे।